**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija

 Rīga, Brīvības iela 55, 506.telpa, plkst.14:00

Rīgā, 2015. gada 15.jūnijā Nr.9

Sēdi vada: Elīna Rožulapa - padomes vadītāja;

Sēdē piedalās

padomes locekļi: Valdis Birkavs; Zigmārs Brunavs; Normunds Grinbergs; Aldis Lapiņš; Ināra Laube; Mārtiņš Straume; Jānis Libkovskis; Jānis Šiliņš; Jānis Uzulēns; Leonīds Jākabsons; Jānis Klismets

Uzaicinātās

personas: Renārs Špade – Ekonomikas ministrijas Būvniecības politikas nodaļas vadītājs;

Pēteris Druķis – Būvniecības valsts kontroles biroja diektors.

Sēdē nepiedalās

padomes locekļi: Pēteris Dzirkals; Kaspars Bondars; Ivars Geidāns; Jānis Rāzna; Jurijs Spiridonovs; Ingūna Urtāne; Gints Miķelsons; Gunārs Valinks; Jurijs Strods; Tālivaldis Vectirāns.

Protokolē: Inese Rostoka

Darba kārtība:

1. Par arhitektu eksāmena un tālākizglītības tēmām (*MK noteikumu Nr.610, 6.9. punkts*)*.* (Latvijas arhitektu savienība)
2. Ekonomikas ministrijas informācija par aktuālāko normatīvo aktu izstrādes virzībā un būvkomersantu klasifikācijas izstrādāšanā.
3. Citi jautājumi:

3.1. Būvspeciālistu informācijas atjaunošana Būvniecības informatīvajā sistēmā (datu atjaunošanas problēmas, samaksa utt.);

3.2. Priekšlikumi par Latvijas Būvniecības padomē izskatāmajiem jautājumiem.

|  |  |  |
| --- | --- | --- |
|   | Sēdi sāk 14:05 |  |

**1.§**

**Par arhitektu eksāmena un tālākizglītības tēmām**

--------------------------------------------------------------------------------------------------

**Ziņo:** E.Rožulapa

Latvijas arhitektu savienība atbilstoši 2014.gada 7.oktobra Ministru kabineta noteikumu Nr.610, 6.9. punktam, prezentē arhitektu kompetences novērtēšanas kārtību un eksāmenu tēmas. Izstrādāja 8 cilvēku grupa, kuras sastāvā bija gan sertificēti eksperti, gan citi speciālisti.

**Arhitekta sertifikāta iegūšanas nosacījumi,** izstrādāti ievērojotuzstādījumu, ka speciālists sertificējas, lai dibinātu savu uzņēmumu un piedāvātu savus pakalpojumus:

1. Prakse - praksē nostrādāts noteiktais darba stundu skaits atbilstoši sertifikācijas centra izstrādātajai struktūrai, kas aptver visus būtiskos arhitekta darbības aspektus, tas ir 5400/3600(obligātās stundas katrā sadaļā) stundas;
* būvprojekta dokumentācijas sagatavošana (lielākais skaits no obligātajām stundām);
* būvprojekta vadība: autoruzraudzība, prakses menedžments (lietišķā korespondence, personāla vadība, grāmatvedība, apdrošināšana u.c.);
* izveidots prakses grāmata digitālā formā, izvietota internetā no pirmās prakses dienas to aizpilda, katru dienu uzskaitot darba stundas pa objektiem. To apliecina darba devējs un par projektu atbildīgais sertificēts arhitekts;
* būvprojekts (pilns projekta apjoms):
* būvvaldes sējums ar atzīmi par projektēšanas nosacījumu izpildi;
* pilns būvprojekts ar galvenajām inženierrisinājumu sadaļām, arhitektūras daļu; – izstrādāta darba projekta stadijas detalizācija, atbilstoši LAS projekta stadiju standartam;
* iesniegtā būvprojekta pašnovērtējums (par katru no posmiem, kas parādās prakses grāmatā jāuzraksta, kas bija jādara, kas birojā tika izdarīts, kas nē, ko paveicis pats pretendents, rezultāta izvērtējams, analizē projekta saturu- noformējumu, apjomu, detalizāciju, sadaļu savstarpējo saskaņotību);
* praksi vērtē 3 eksperti katru sadaļu (min 5 punkti), ja nav kādas sadaļas, tad ekspertiem tiesība uzdot papildus jautājumus, kas jāsagatavo uz eksāmenu.
1. Eksāmens (tēmas atbilstoši starptautiskās arhitektu asociācijas vadlīnijām):
* arhitekta prakses vispārīgie jautājumi ( profesionālās ētikas un prakses standarti, pienākumi, personāla vadība u.c. )
* projekta vadība (līgumu sastādīšana, aktivitāšu un uzdevumu sastādīšana, projekta izmaksu kontrole, strīdu risināšana, apakšuzņēmēji , FIDIC , ISO u.c)
* pirms projekta izpēte ( dokumentācija, programmas sastādīšana u.c.);
* projektēšana un būvprojekta dokumentācija;
* autoruzraudzība (pienākumi un rīcība būvdarbu laikā);
* praktiskais uzdevums (apbūves iespēju izvērtējums, laika grafika sastādīšana uzdevumu došana dažādu sadaļu izstrādātājiem u.c.)

**Prakses uzraudzība – tālākizglītība**

1. Minimālās prasības būvpraksei (3 gadi pēdējo 5 gadu laikā): 3 privātmāju projekti (tehniskais projekts, būvprojekta vadītājs, arhitektūras daļas vadītājs);
2. Formālā daļa (formālas apmācības, ražotāju semināri, vides pieejamība, normatīvie akti utt.);
3. Neformālā daļa (konkursi, publikācijas, semināri, darbība profesionālās organizācijās utt.).

**Nolemj:** Latvijas Būvniecības padomes konceptuāli atbalsta Latvijas arhitektu savienības izstrādāto arhitektu kompetences novērtēšanas kārtību un eksāmenu tēmas.

**2.§**

**Ekonomikas ministrijas informācija par aktuālāko normatīvo aktu izstrādes virzībā un būvkomersantu klasifikācijas izstrādāšanā**.

-----------------------------------------------------------------------------------------------------**Ziņo:** R.Špade

Būvnormatīvi visi izsludināti valsts sekretāru sanāksmē, Eirokodi pieņemti un stājušies spēkā, līdz 01.07.2015. visi LBN tiks pārizdoti, izņemot LBN 229 “Hidroelektrostaciju hidrotehniskās būves”, kas nestāsies spēkā no 01.07.2015.

Ir izstrādāti un apkopoti iepriekšējā darba grupā izrunātie būvkomersantu klasifikācijas mērķi un kritēriji, kas papildināti ar priekšlikumiem. Būvkomersantu modelācija varētu būt izstrādāta augustā.

**Nolemj:**  1. LBP iniciatīvas gadījumā, darba grupa par būvkomersantu klasifikāciju tiks sasaukta līdz augustam;

2. Par apdrošināšanu būvniecībā Ekonomikas ministrijai izpētīt konsultāciju iespējas ar brokeriem.

**3.§**

**Citi jautājumi**

--------------------------------------------------------------------------------------------------

**Ziņo:** E.Rožulapa

* 1. Būvspeciālistu informācijas atjaunošana Būvniecības informatīvajā sistēmā (BIS) (datu atjaunošanas problēmas, samaksa utt.);

Jautājuma izskatīšanu atliek, jo jautājuma ierosinātājs Gints Miķelsons sēdē nepiedalās.

LAS mājas lapā izvietojusi informāciju, kā veikt datu atjaunošanu BIS, arī LBS problēmu nesaskata.

**Nolemj:** Pieņemt informāciju zināšanai

* 1. N.Grinbergs informē par būvkomersanta nodevas modeļa izstrādāšanas gaitu. Modeli izstrādājot tika ņemts kopējais apgrozījums pret cilvēku skaitu būvniecībā. Ierosina ieviest atlaidi nodevai no katriem 20 strādājošiem būvniecībā. Situācija modelēta, lai ieņēmumi budžetā būtu tādi paši kā tagad. Ierosina nodevas aprēķināšanai izmantot kopējo apgrozījumu, jo kopējo apgrozījumu un kopējo būvniecībā strādājošo skaitu var noteikt pēc VID datiem.

Padome kopumā atbalsta esošo būvkomersantu nodevu un neredz īpašas izmaiņās nodevas apjomam, kas būtu jāmaksā lielākajai daļai būvkomersantu arī no kopējā apjoma. Kopumā jāatrisina jautājums par to, ka nodevu maksā arī lielās būvkopmānijas, kas pamatā darbojas kā ģenerāluzņēmēji.

**Nolemj:**  Darba grupai balstīt nodevas aprēķināšanas sistēmu uz kopējo apgrozījumu un jautājumu sasaistīt ar būvkomersantu klasifikāciju.

* 1. Latvijas būvinženieru savienības vēstule Saeimai par grozījumiem Būvniecības likumā, saistībā ar sertifikāta “ēku būvdarbu vadīšanai” izsniegšanu personām, kas ieguvušas diplomu citās ar būvniecību saistītās inženierzinātņu nozarēs.

LBP locekļiem ir atšķirīga izpratne par šī priekšlikuma aktualitāti un virzību.

**Nolemj:** Neskaidros jautājumus, par Būvniecības likumā noteikto, saistībā ar būvspeciālistiem, precizēt Ekonomikas ministrijā.

3.4. **Nākamā Latvijas Būvniecības padomes sēde - 2015.gada 17.augustā, pl.14:00,**

darba kārtībā Latvijas būvinženieru savienības prezentācija par būvspeciālistu eksāmena un tālākizglītības tēmām un sertificēšanas kārtību.

Sēdi slēdz 15:50

Sēdes vadītāja E.Rožulapa

Protokolēja I.Rostoka